Document ID: /roh_data/filtered/fineweb-2-filterrobots_roh.jsonl.gz/14913

Cun la nova lescha da surveglianza avessian interpresas da surveglianza privatas dapli dretgs che la polizia. Quai na saja betg giustificabel. Cun questa argumentaziun sustegnan l'organisaziun per persunas impedidas Pro infirmis e l'organisaziun da seniors Vasos il referendum cunter la lescha.
Perquai ch'in maldiever d'assicuranzas socialas possia avair consequenzas penalas, stoppian ins ir avant sco tar auters delicts, argumentescha Pro Infirmis plinavant. Ed er Vasos è da l'avis ch'ins duai mo pudair survegliar sch'i dettia in cumond uffizial.
Observaziun senza cumond uffizial
Cun la lescha fiss pussaivel da survegliar insatgi che retira daners da l'assicuranza sociala en ses conturn privat – senza cumond uffizial.
Il zercladur vegn inoltrà il fanadur
Enfin ils 5 da zercladur rimna l'opposiziun da la nova lescha anc suttascripziuns. En il parlament eran ils Socialdemocrats ed ils Verds sa mess cunter la nova lescha.
RR novitads 18:00